ເກີດຄວາມເຄັ່ງຕຶງ ໃນເຂດຊາຍແດນ ຂອງສອງເກົາຫຼີ ລຸນຫຼັງ ການທົດລອງ ນິວເຄລຍ
ຄວາມເຄັ່ງຕຶງ ເພີ້ມທະວີຂຶ້ນ ໃນບໍລິເວນຊາຍແດນ ຂອງສອງເກົາຫລີ​ ຫລັງຈາກພຽງຢາງ ໄດ້ທົດລອງລະເບີດ ນິວເເຄລຍຄັ້ງໃໝ່.
ຜູ້ນຳຂອງເກົາຫຼີເໜືອ ທ່ານກິມຈົງອຸນ ໄດ້ຮັບຂອງຂວັນວັນເກີດ ທີ່ໜ້າລຳຄານ ໃນວັນສຸກມື້ນີ້ ເວລາເກົາຫຼີໃຕ້ເລີ້ມການອອກອາ ກາດທາງໂທລະໂຄ່ງຢູ່ຕາມເຂດຊາຍແດນຄືນອີກ ເພື່ອເປັນການຕອບໂຕ້ ກອງທັບເກົາຫຼີເໜືອ ໄດ້ເພີ້ມກຳລັງທະ ຫານ ທີ່ປະຈຳການຢູ່ໃນເຂດໃກ້ຊາຍແດນຕື່ມຂຶ້ນ ແລະກຳລັງ ເກົາຫລີໃຕ້ກໍຢູ່ໃນທ່າກຽມພ້ອມສຸດຂີດ ການເລີ້ມອອກອາກາດໂດຍທາງຕາໜ່າງໂທລະໂຄ່ງທີ່ຕັ້ງຢູ່ໃນ ເຂດຊາຍແດນຂອງເກົາຫຼີໃຕ້ເລາະລຽບຕາມເຂດປອດທະຫານ ໄດ້ພາໃຫ້ເກີດຄວາມເປັນໄປໄດ້ທີ່ຈະມີການປະເຊີນໜ້າທາງທະ ຫານກັບເກົາຫຼີເໜືອ ໃນວັນສຸກມື້ນີ້ ອັງກິດໄດ້ຮ້ອງຂໍໃຫ້ເກົາຫລີໃຕ້ໂຈະການອອກອາກາດທາງໂທລະໂຄ່ງໄວ້ ກ່ອນເພື່ອບໍ່ໃຫ້ເປັນການເພີ້ມທະວີຄວາມເຄັ່ງຕຶງຢູ່ຕາມເຂດຊາຍແດນ ຕໍ່ມາໃນວັນສຸກມື້ນີ້ກໍມີລາຍງານວ່າ ເກົາຫຼີເໜືອເອງກໍໄດ້ເລີ້ມການອອກອາກາດທາງໂທ ລະໂຄ່ງຂ້າມຊາຍແດນຂອງຕົນເພື່ອຕອບໂຕ້ຕໍ່ການອອກອາກາດຂອງເກົາຫຼີໃຕ້ ອີງຕາມ ລາຍງານຂອງອົງການຂ່າວຢອນຮັບທີ່ກຸງໂຊລ ໃນເດືອນສິງຫາປີກາຍນີ້ ເກົາຫລີໃຕ້ໄດ້ເລີ້ມການອອກອາກາດທາງໂທລະໂຄ່ງຂອງຕົນ ເປັນເທື່ອທຳອິດ ໃນຮອບ 11 ປີເພື່ອເປັນການຕອບໂຕ້ຕໍ່ການວາງລະເບີດຝັງດິນຢູ່ເຂດ ປອດທະຫານໂດຍເກົາຫຼີເໜືອ ຫຼັງຈາກນັ້ນທັງສອງຝ່າຍໄດ້ຍິງປືນໃຫຍ່ໂຈມຕີກັນແລະ ທ່ານກິມຈົງອຸນໄດ້ປະກາດສະພາບຄ້າຍຄືກັບສົງຄາມ ແຕ່ການຂັດແຍ້ງໃນຂອບເຂດທີ່ ກວ້າງຂວາງ ສາມາດຫລີກລ່ຽງ ໄດ້ເວລາສອງປະເທດເກົາຫຼີ ໄດ້ຕົກລົງຢຸດເຊົາການທ້າ ທາຍເກາະຜິດແລະຮ່ວມມືກັນໃນການແລກປ່ຽນແລະຈັດໃຫ້ບັນດາຄອບຄົວທີ່ພັດພາກ ໄດ້ພົບພໍ້ກັນ